Id-Deċiżjoni tal-Kummissjoni
ta' l-14 ta' Ottubru 1998
li temenda d-Deċiżjoni tal-Kunsill 97/602/KE dwar il-lista msemmija fit-tieni subparagrafu ta' l-Artikolu 3(1) tar-Regolament (KEE) Nru 3254/91 u fl-Artikolu 1(1)(a) tar-Regolament tal-Kummissjoni (KEE) Nru 35/97
(notifikata taħt id-dokument numru C (1998) 3064)
(98/596/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 3254/91 ta' l-4 ta' Novembru 1991 li jipprojbixxi l-użu ta' nases li jżommu s-saqajn fil-Komunità u l-introduzzjoni fil-Komunità ta ġlud bil-pil u xi oġġetti fabbrikati minn xi speċji ta' annimali selvaġġi li joriġinaw f'pajjiżi li jaqbduhom permezz ta' nases li jżommu s-saqajn jew metodi ta' nsib li ma jissoddisfawx l-i standards internazzjonali ta' nsib b'mod uman [1], u partikolarment it-tieni subparagrafu ta' l-Artikolu 3(1) tiegħu,
Billi r-Regolament tal-Kummissjoni (KE) Nru 35/97 ta' l-10 ta' Jannar 1997 li jippreskrivi dispożizzjonijiet għaċ-ċertifikazzjoni tal-ġlud bil-pil u oġġetti koperti bir-Regolament tal-Kunsill (KEE) Nru 3254/91 [2], u partikolarment l-Artikolu 1(1)(a) tiegħu, jgħodd biss rigward l-importazzjoni tal-ġlud bil-pil ta' annimali mhux imwielda u mrobbija fil-magħluq minn pajjiżi illi jidhru fil-lista msemmija fit-tieni subparagrafu ta' l-Artikolu 3(1) tar-Regolament (KEE) Nru 3254/91;
Billi l-lista stabbilita mid-Deċiżjoni tal-Kunsill Nru 97/602/KE [3], kif emendata mid-Deċiżjoni tal-Kummissjoni 98/188/KE [4], tista' kun biss ta' natura transitorja; billi għandha tiġi emendata immedjatament kif tevolvi s-sitwazzjoni, partikolarment fiċ-ċirkostamzi koperti mill-Artikolu 3(1) tar-Regolament (KEE) Nru No 3254/91, sabiex ma trażżanx in-negozju fil-pili u fil-prodotti relatati mal-pil;
Billi informazzjoni li rċiviet il-Kummissjoni mir-Repubblika tal-Kroazja tindika li dak il-pajjiż jipprojbixxi l-użu ta' nases li jżommu s-saqajn;
Billi, b'effett mill-1 ta' Ġunju 1997, ir-Regolament tal-Kunsill (KE) Nru 338/97 tad-9 ta' Diċembru 1996 dwar il-protezzjoni ta' speċji tal-fauna u l-flora selvaġġi billi jiġi regolat il-kummerċ fihom [5] imħassar u sostitwit mir-Regolament tal-Kunsill (KEE) Nru 3626/82 [6]; billi, għalhekk il-kumitat li għalih hemm provdut fl-Artikolu 19 tar-Regolament (KEE) Nru 3626/82 ġie sostitwit mill-kumitat li għalih hemm provdut fl-Artikolu 18 tar-Regolament (KE) Nru 338/97;
Billi l-miżuri li hemm provduti għalihom f'din id-Deċiżjoni huma skond l-opinjoni tal-kumitat imsemmi fl-Artikolu 5 tar-Regolament (KE) Nru 3254/91,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni tal-Kunsill 97/602/KE huwa b'dan mibdul bl-Anness għal din id-Deċiżjoni.
Artikolu 2
Din id-Deċiżjoni għandha tiġi fis-seħħ fl-20 ġurnata wara l-pubblikazzjoni fil-Ġurnal Uffiċjali tal-Komunitajiet Ewropej.
Artikolu 3
Din id-Deċiżjoni hija ndirizatta lill-Istati Membri.
Magħmula fi Brussel, fl-14 ta' Ottubru 1998.